《自题渡海图 其一》
清代·余文仪

一舟似芥托波澜，水立风驰洵大观。日月吐吞成四照，江河羞涩等微湍。

举头但觉星辰近，放眼从知天地宽。便欲乘帆溯牛斗，珠光龙气试回看。

作者简介：字叔子，号宝岗，清诸暨高湖乡高湖沿人。乾隆二年（1737）进士，授刑部主事。历员外、郎中，出为福宁知府，调漳州知府。二十五年，由漳州调知台湾府，设局续修《台湾府志》26卷。二十九年，擢分巡台湾道，升任福建按察使。再入为刑部员外郎，旋擢侍郎，巡抚福建台湾。召为刑部尚书。逾年，以老病乞休，加太子少傅。所著有《嘉树堂集》。